Әнуар Асқарұлы Ақбаров

Ақбаров Әнуар Асқарұлы - 
1946 жылы 4 қаңтарда Алматы облысы Шелек ауылында туған. Ұйғыр.

Әкесі - Ақбаров Асқаржан, зейнеткер, ҚазКСР Еңбек сіңірген әртісі, ұйғыр театры негізін қалаушылардың бірі. Анасы - Ақбарова Халима, К. Қожамияров атындағы Мемлекеттік республикалық ұйғыр музыкалық комөдия театрының әртісі.

Құрманғазы атындағы Алматы мемлекеттік консерваториясын скрипка классы бойынша (1969); П.И. Чайковский атындағы Мәскеу мемлекеттік консерваториясының квартет аспирантурасын бітірген (1973).

Профессор (1997 жылдан).

Ұйғыр, орыс, қазақжәне неміс тілдерін біледі.

1965 жылдан - Республикалық радио және дыбыс жазу
үйінің камералық оркестрінің әртісі. 1969 жылдың қыркүйек
айынан - К. Байсейітова атындағы Республикалық орта
арнаулы музыкалық мектебінің скрипка классы бойынша
оқытушы. 1973 жылдың тамыз айынан - ҚазКСР Қазақ
мемлекеттік шекті аспаптар квартетінің бірінші скрипкашысы. 1993 жылдың наурыз айынан - Құрманғазы атындағы
Алматы мемлекеттік консерваториясының камералық
ансамблі кафедрасының меңгерушісі. 1998 жылдан - Құрманғазы атындағы Алматы мемлекеттік консерваториясы оркестр факультетінің деканы.

ҚР Мемлекеттік шекті аспаптар квартетінің негізін қалаушы
және жетекшісі. Жамбыл атындағы Қазақ мемлекеттік
филармониясының шекті аспаптар квартетінің, Құрманғазы
атындағы Алматы ұлттық консерваториясының студенттік
камералық оркестрінің жетекшісі.

«Тюрксой» халықаралық интернационалдық жастар оркестрінің көркемдік жетекшісі және дирижері (Анкара, 2010 жылдан).

Республикааралық скрипкашылар конкурсының (Алматы, 1970), ҚР Жастар Одағы сыйлығының (2000), «Ильхам» тәуелсіз сыйлығының (2000) лауреаты. ҚР Еңбек сіңірген өнер қайраткері (1994).

Қазақстанның болашағы туралы болжамы - «Оң».

Хоббиі - жеңіл атлетика, велоспорт.

Сүйіп оқитын әдебиеті - Гомердің «Илиадасы» және
«Одиссейі», У. Шекспирдің трагөдиясы, Марциалдың эпиграммалары.

Үйленген. Жұбайы - Чуренова Дина (1945 ж.т.), музыкант.
Қызы - Акбарова Жаннет (1978 ж.т.), скрипкашы. Немересі-Алтан (2007 ж.т.).Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер

Санат:Тұлғалар
Санат:Құрманғазы атындағы Қазақ ұлттық консерваториясы түлектері